العراقية لم تحسن تمثيل جمهورها في البرلمان العراقي، ربما احسنت تمثيل المعارضة الارهابية المسلحة في صحراء الانبار اكثر مما مثلت اهل الانبار الباحثين عن الامن والامان ، لكنهم فوجئوا بان قائمتهم تضع رجلا في الحكومة العراقية لتمويلها، ورجلا في صحراء الانبار لاقناع الحشرات المسلحة انهم يمثلونهم حتى من دون تكليف وانهم بذلك لايرجون منهم جزاء ولاشكورا، لهذا ازدحمت ممثلية العراقية بالغربان الناعقة ضد العملية السياسية بالكامل حتى لو كانت كحة قوية في غير وقتها من نائب في التحالف الوطني، لوانهم اختاروا مكان المعارضة الحقيقية لكان لهم شأن آخر يحسدهم فيها حتى المرحوم الحاج نيلسون مانديلا الذي ربما قبل يد حيدر الملا او راس ميسون الدملوجي او حتى تبرك بحجاب وحدة الجميلي الكلكلي.
رئيس القائمة العراقية في البرلمان فوجيء بمن يسأله عن داعش، ارتبك الجميلي وكأنه" مزكوط غفلة بمطي".اني من يمي طكيت اصبعتين وقلت: حسبالي من شفت الفرح بعيونك تراضينه..... اسم الله عليك استاذ سلمان يمعود شبيك دايخ؟ شني شارب لك شي؟ داعية عليك نائبة من التحالف الوطني؟ الي يشوفك يقول انت بحاجة الى ميزانية لحركاتك وبلنص لعيونك... يمعود فضحتنه بين العربان، طالب بالصف الاول يتهجه دار وثور يعرفها وانت ثولت روحك... ادري العراقيين غشمة بروح ابوك؟ يعني كدرتوا تضحكون عليهم سنة سنتين بس بالاخير مايصيح الا الصحيح!.
المهم : اعتبرت نفسي صديقا لسلمان الجميلي في برنامج( من يكسب المليون) وقلت ربما يستعين بي باتصال هاتفي على حسابه، يعني ليش ادفع حسابه؟ هو عايز شو السعودية وقطر تتخورد عليهم من الصبح لليل، البرلمان باك الحكومة والحكومة باكت الدولة والريس بعد ارويحتي صارله سنتين نايم محد يكله شكو ماكو بالعراق خايفين عليه لاينجلط ويروح بيهه... اسم الله عليك ريسنه واشتعلت صفحة خريبط... ها سلمان يمعود وينك جاوب مو حتى النركيلة فلشتهه من وراك... اكو واحد بالعراق مايعرف داعش!؟ يمعود صارلك جم سنة مخليهم على راسك ومن سألوك عنهم مديت ايدك على راسك ونسيتهم... انا اتبرع نيابة عن هذا الشعب المصندم بيك... اي اغاتي بيك... اني احجي وياك مو ويه غيرك... داعش اربعة حروب، الدال دولة وانت وياهم ماتريدون دولة عراقية يحب بيهه الشيعي السني والسني الشيعي،لهذا انت ممثل حقيقي لبعض البهائم الارهابية الي يريدون دولة اسلامية شعارها القتل، هسه عرفت الدال؟ الالف اول حرف من العراق الي بعتوه ويه غيركم لدول الجوار، ولكم اكو مخابيل يبيعون العراق؟ وحرف العين اول حرف من كلمة عراق الي كسرتوا عينه ياعوران!، هسه اني وياك بعدنه بالعراق لاتفلت، شفتو بطائفيتكم التافهة وين وصلتونه ؟ حرف الشين يمثل اول حرف من كلمة شام، وهاخوتي ها ها:
_ ...... بالشام يراميني!!،
هسه ماكفاكم تحرقون سوريا اجيتو على الفقره بالعراق....
هسه عرفت شنو داعش الي طيح حظهه الجيش العراقي والشرطة وابناء عشائر الانبار لو نجيب لك عالية نصيف تفهمك؟